Χίος, 02/6/2025 Αρ. Πρωτ. 504/29.5.2025

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΠΡΟΣΛΗΨΗ ΣΤΕΛΕΧΟΥΣ ΕΥΡΕΣΗΣ ΠΟΡΩΝ (FUNDRAISER)**

Το Κέντρο Παιδιού και Εφήβου είναι Αστική Μη Κερδοσκοπική, εμπνευσμένη από το πνεύμα της Κοινωνικής – Κοινοτικής Ψυχιατρικής, συμβάλει στην ψυχιατρική μεταρρύθμιση στην Ελλάδα. Δραστηριοποιείται στον τομέα της ψυχικής υγείας από το 1996 και διατηρεί 6 δομές σε Χίο και Αθήνα. Αποτελεί την μεγαλύτερη μη κερδοσκοπική εταιρεία στην Ελλάδα με έδρα στην περιφέρεια και μάλιστα στο ακριτικό νησί της Χίου.

Το Δ.Σ. του Κέντρου Παιδιού και Εφήβου, καλεί τους υποψηφίους να εκδηλώσουν ενδιαφέρον για την κάλυψη:

**Μίας (1) θέσης εργασίας στην Αθήνα, με ειδικότητα:**

**Στέλεχος Εύρεσης Πόρων (Fundraiser), πλήρους απασχόλησης.**

Η συνεργασία θα έχει τη μορφή εξαρτημένης σχέσης εργασίας ιδιωτικού δικαίου, ορισμένου χρόνου, με δυνατότητα ανανέωσης και έναρξη από 01/09/2025.

**Α. Αρμοδιότητες:**

* **Ανάπτυξη στρατηγικής fundraising**:
  + Σχεδιασμός και υλοποίηση στρατηγικού πλάνου εξεύρεσης πόρων (ετήσιου ή πολυετούς).
  + Καθορισμός στόχων και KPIs για τις καμπάνιες.
* **Εντοπισμός χρηματοδοτικών ευκαιριών**:
  + Έρευνα και καταγραφή πιθανών χρηματοδοτών: ιδρύματα, χορηγοί, επιχειρήσεις, ιδιώτες δωρητές, ΕΣΠΑ/ΕΕ.
  + Παρακολούθηση προκηρύξεων, προσκλήσεων και νέων τάσεων στην Ελλάδα και το εξωτερικό.
* **Διαχείριση αιτημάτων και σχέσεων με δωρητές και χορηγούς**:
  + Συγγραφή και υποβολή προτάσεων για χρηματοδότηση.
  + Παρακολούθηση και αναφορά της υλοποίησης προς τους δωρητές/χορηγούς & εσωτερικές αναφορές.
  + Δημιουργία και διατήρηση σχέσεων με υφιστάμενους και δυνητικούς χρηματοδότες.
  + Παρουσίαση του έργου και του οράματος του ΚΠΕ σε υποψήφιους υποστηρικτές.
* **Καμπάνιες και δράσεις ευαισθητοποίησης**:
  + Υλοποίηση fundraising καμπανιών (π.χ. online, κοινωνικά δίκτυα, crowdfunding).
  + Συμμετοχή σε εκδηλώσεις και δίκτυα του χώρου.
* **Συνεργασία με άλλα τμήματα**:
  + Συντονισμός με το Τμήμα Προβολής και Προώθησης του ΚΠΕ για την προβολή δωρητών/χορηγών.
  + Υποστήριξη της σύνταξης reports και αξιολογήσεων για χρηματοδότες κατά την υλοποίηση των δράσεων.

**Β. Προσόντα υποψηφίων**

Απαραίτητα προσόντα:

* Πτυχίο ΑΕΙ/ΤΕΙ σε μάρκετινγκ, δημόσιες σχέσεις, διοίκηση επιχειρήσεων, οικονομικά ή συναφές αντικείμενο.
* Αποδεδειγμένη επαγγελματική εμπειρία τουλάχιστον 3 ετών στην εξεύρεση και διαχείριση πόρων για κοινωφελείς σκοπούς ή σχετικό τομέα.
* Εμπειρία στη συνεργασία με ιδρύματα, χορηγούς, δωρητές και καλή γνώση του οικοσυστήματος ΜΚΟ.
* Άριστη γνώση ελληνικών και αγγλικών (γραπτός και προφορικός λόγος).
* Άριστη χρήση MS Office, Google Suite και βασικών ψηφιακών εργαλείων.

Επιθυμητά Προσόντα:

* Ικανότητες επικοινωνίας, ανάληψης πρωτοβουλιών και τήρησης προθεσμιών.
* Δεξιότητες ομαδικής συνεργασίας και επίλυσης προβλημάτων.
* Δημιουργική σκέψη, στρατηγικός προσανατολισμός, οργανωτικότητα και προσοχή στη λεπτομέρεια.
* Συστατικές επιστολές.

**Γ. Παροχές**

* Ευελιξία ωραρίου.
* Δυνατότητα τηλεργασίας.
* Δυνατότητα συμμετοχής σε σεμινάρια, ημερίδες και συνέδρια.
* Ομάδα Διοικητικής Υποστήριξης.

**Δ. Κατάθεση δικαιολογητικών – ημερομηνίες υποβολής δικαιολογητικών**

Απαραίτητα δικαιολογητικά:

* Αίτηση [ΕΔΩ](https://docs.google.com/document/d/1nttJHS2lWHyD_qEN1u9JgJJUy3E30M2P/edit)
* Βιογραφικό Σημείωμα
* Συνοδευτική επιστολή εκδήλωσης ενδιαφέροντος
* Αντίγραφο Αστυνομικής Ταυτότητας
* Αντίγραφο Πτυχίου Αγγλικών
* Αντίγραφο Πτυχίου χρήσης υπολογιστών
* Αντίγραφο Τίτλου Σπουδών της ημεδαπής ή αναγνωρισμένο, ισότιμο τίτλο, εκπαιδευτικού ιδρύματος του εξωτερικού
* Συστατικές Επιστολές (εφόσον υπάρχουν)

Αιτήσεις συμμετοχής, με τα απαιτούμενα δικαιολογητικά θα υποβάλλονται στην ηλεκτρονική διεύθυνση [humanresources@kpechios.org](mailto:humanresources@kpechios.org)  με τίτλο «**Θέση Στελέχους Εύρεσης Πόρων (Fundraiser) - Αθήνα**» από τη δημοσίευση της παρούσης **ως τις 30/6/2025.**

Για περεταίρω πληροφορίες οι ενδιαφερόμενοι/-ες μπορούν να επικοινωνήσουν με την εξής διεύθυνση:  [humanresources@kpechios.org](mailto:humanresources@kpechios.org) .



**Η Πρόεδρος του Δ.Σ. του ΚΠΕ**

**Π. Σιδηροφάγη**

**ΕΝΗΜΕΡΩΣΗ ΓΙΑ ΤΑ ΠΡΟΣΩΠΙΚΑ ΔΕΔΟΜΕΝΑ**

Σας ενημερώνουμε πως για τον σκοπό της συμμετοχής σας στην παρούσα πρόσκληση εκδήλωσης ενδιαφέροντος και για λόγους συμμόρφωσης με τον Κανονισμό 2016/679 του Ευρωπαϊκού Κοινοβουλίου και του Συμβουλίου για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα, συλλέγουμε τα εξής δεδομένα που μας παρέχετε με την παρούσα αίτηση: Επώνυμο, Όνομα, Διεύθυνση, Τηλέφωνο, Ηλεκτρονική Διεύθυνση, ΑΜΚΑ, ΑΦΜ, ΔΟΥ, ΑΔΤ, ΑΜΑ.

